அபிமன்யு சிங்

அபிமன்யு சிங் ( Abhimanyu Singh ) (பிறப்பு 20 செப்டம்பர் 1974) ஓர் இந்திய நடிகர் ஆவார். இவர் முக்கியமாக இந்தி, தெலுங்கு மற்றும் தமிழ் மொழி படங்களில் பணியாற்றுகிறார்.

 தொழில் வாழ்க்கை 
அபிமன்யு சிங், ராகேஷ் ஓம்பிரகாஷ் மெஹ்ரா இயக்கிய அக்ஸ் படத்தின் மூலம் அறிமுகமானார். 2009 ஆம் ஆண்டு வெளியான அனுராக் காஷ்யப் இயக்கிய குலால்''' திரைப்படம் இவரது முதல் முக்கிய படமாக அமைந்தது. இப்படத்தில் தனது சிறந்த நடிப்பிற்காக 2010 ஸ்டார்டஸ்ட் விருதுக்கு பரிந்துரைக்கப்பட்டார்.

ராம் கோபால் வர்மா இயக்கி 2010 ஆம் ஆண்டு வெளியான  ரத்தசரித்ரம் என்ற கும்பல் திரைப்படத்தில் இவரது நடிப்பு விமர்சன ரீதியான பாராட்டைப் பெற்றது. இயக்குநர் ஓனிரின் விமர்சன ரீதியாக பாராட்டப்பட்ட தொடர் படமான ஐ ஆம் படத்தில் ஊழல் செய்யும் காவல்துறை அதிகாரியாக நடித்ததற்காக இவர் பாராட்டுகளைப் பெற்றார்.

2017 இல், இவர் ஸ்ரீதேவியுடன் மாம் படத்தில் நடித்தார். இயக்குநர் அனில் சர்மாவுடன் ஜீனியஸ்'' (2018) திரைப்படத்தில் சிபிஐ அதிகாரியாக நடித்தார்.

இந்தி படங்களில் நடிப்பதுடன், தமிழ், தெலுங்கு மொழி படங்களிலும் நடித்து வருகிறார். நடிகர் இரசினிகாந்தின் அண்ணாத்த மற்றும் ஏ. எல். விஜய் இயக்கத்தில் 2013 இல் வெளிவந்த  தலைவா படத்திலும் எதிர்மறை பாத்திரத்தில் நடித்திருந்தார்.

 மேற்கோள்கள் 

பகுப்பு:தெலுங்குத் திரைப்பட நடிகர்கள்
பகுப்பு:1974 பிறப்புகள்
பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்